ประจำเดือนมา2ครั้งในเดือนเดียวผิดปกติมั้ยค่ะบางครั้งปวดท้องน้อยร่วมด้วยปวดหน่วงปวดเกร็งในช่องคลอดมากค่ะแต่ช่วงเปนประจำเดือนไม่เคยปวดประจำเดือนนะคะจะปวดตอนหลังมีประจำเดือนค่ะเว้นช่วงประมาณ2อาทิตเริ่มปวดค่ะ
สวัสดีค่ะ การมีประจำเดือนมาถี่กว่า 22 วันจากครั้งก่อนนั้นผิดปกติ และอาจมีสาเหตุมาจาก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูกแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อยมาก ควรรีบไปพบแพทย์